कमलेश्वर ने ठीक ही कहा है–आलोचना अब एक राजनीतिक अस्त्र के रूप में भी इस्तेमाल होती है और चूंकि राजनीति के पास अपनी ‘विचार–धारा’ होती है, अत: वह अन्य विचारों का तिरस्कार केवल लेखकों के नामों का सहयोग चाहती रहती है। यह भयंकर स्थिति है। राजनीति–मूलक आलोचकों को ‘विचार’ की जरूरत नहीं होती, उन्हें सिर्फ़ अपने समर्थकों की जरूरत होती है। ऐसी हालत में लेखक के अपने अनुभव की प्रामाणिकता (यथासंभव) तरीके से पेश कर देने वाले लेखक ही उनके लिए महान् लेखक बन जाते हैं।